WHAUP ขอเลื่อนแจงแตกพาร์หุ้นละ 1 บาท เป็น 7 มิ.ย.นี้
WHAUP ขอเลื่อนเวลาชี้แจงแตกพาร์เป็นหุ้นละ 1 บาท จาก 5 บาท หลังจากเข้าจดทะเบียนในตลาดหลักทรัพย์ฯ เพียง 2 เดือน เป็น 7 มิ.ย.60 จากเดิม 5 มิ.ย.60
6 มิ.ย. 2560

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ระบุว่า ตามที่ตลาดหลักทรัพย์แห่งประเทศไทย (ตลท.) ขอให้ชี้แจงกรณีที่ประชุมคณะกรรมการบริษัทมีมติให้เสนอที่ประชุมผู้ถือหุ้นพิจารณาอนุมัติเปลี่ยนแปลงมูลค่าที่ตราไว้ (พาร์) จากหุ้นละ 5 บาท เป็นหุ้นละ 1 บาท ภายในระยะเวลา 2 เดือน หลังจากเข้าจดทะเบียนในตลาดหลักทรัพย์ฯ
โดย ล่าสุด บริษัทอยู่ระหว่างรวบรวมข้อมูลและจัดเตรียมคำชี้แจง จึงขอเลื่อนการชี้แจงข้อมูลเพิ่มเติมออกไปเป็นภายในวันที่ 7 มิ.ย.60 จากเดิมที่ตลท.ให้ชี้แจงข้อมูลภายในวันที่ 5 มิ.ย.60